ਅਮਿਸ਼ਨ ਸਪੈਕਟ੍ਰਮ
ਇੱਕ ਰਸਾਇਣਕ ਤੱਤ ਜਾਂ ਰਸਾਇਣਕ ਮਿਸ਼ਰਣ ਦਾ ਅਮਿਸ਼ਨ ਸਪੈਕਟ੍ਰਮ ਇੱਕ ਐਟਮ ਜਾਂ ਅਣੂ ਦੇ ਕਾਰਨ ਨਿਕਲਣ ਵਾਲੀ ਇਲੈਕਟ੍ਰੋਮੈਗਨੈਟਿਕ ਰੇਡੀਏਸ਼ਨ ਦੀ ਬਾਰੰਬਾਰਤਾਵਾਂ ਦਾ ਸਪੈਕਟ੍ਰਮ ਹੈ। ਇਹ ਸਪੈਕਟ੍ਰਮ ਉਦੋਂ ਮਿਲਦਾ ਹੈ ਜਦੋਂ ਕੋਈ ਕੋਈ ਐਟਮ ਜਾਂ ਅਣੂ ਉੱਚ ਊਰਜਾ ਸਟੇਟ ਤੋਂ ਇੱਕ ਘੱਟ ਊਰਜਾ ਸਟੇਟ ਤੱਕ ਤਬਦੀਲੀ ਕਰਦਾ ਹੈ। ਪ੍ਰਸਾਰਿਤ ਫੋਟੋਨ ਦੀ ਫੋਟੋਨ ਊਰਜਾ ਦੋ ਸਟੇਟਾਂ ਵਿਚਕਾਰ ਊਰਜਾ ਫਰਕ ਦੇ ਸਮਾਨ ਹੈ। ਹਰ ਇੱਕ ਪ੍ਰਮਾਣੂ ਲਈ ਬਹੁਤ ਸਾਰੇ ਸੰਭਵ ਇਲੈਕਟ੍ਰੋਨ ਪਰਿਵਰਤਨ ਹੁੰਦੇ ਹਨ, ਅਤੇ ਹਰੇਕ ਤਬਦੀਲੀ ਦਾ ਇੱਕ ਖਾਸ ਊਰਜਾ ਫਰਕ ਹੁੰਦਾ ਹੈ। ਵੱਖ-ਵੱਖ ਪਰਿਵਰਤਨਾਂ ਦਾ ਇਹ ਸੰਗ੍ਰਹਿ, ਵੱਖ-ਵੱਖ ਰੇਡੀਏਟਡ ਤਰੰਗਾਂ ਛੱਡਦਾ ਹੈ, ਅਤੇ ਇੱਕ ਐਮਿਸ਼ਨ ਸਪੈਕਟ੍ਰਮ ਬਣਾਉਂਦਾ ਹੈ। ਹਰ ਇੱਕ ਤੱਤ ਦਾ ਅਮਿਸ਼ਨ ਸਪੈਕਟ੍ਰਮ ਵਿਲੱਖਣ ਹੁੰਦਾ ਹੈ। ਇਸ ਲਈ, ਅਣਪਛਾਤੇ ਮਿਸ਼ਰਣ ਦੇ ਮਾਮਲੇ ਵਿੱਚ ਤੱਤ ਦੀ ਪਛਾਣ ਕਰਨ ਲਈ ਸਪੈਕਟਰੋਸਕੋਪੀ ਦੀ ਵਰਤੋਂ ਕੀਤੀ ਜਾ ਸਕਦੀ ਹੈ। ਇਸੇ ਤਰ੍ਹਾਂ, ਅਣੂਆਂ ਦੀ ਐਮਸ਼ਿਨ ਸਪੈਕਟਰਾ ਨੂੰ ਪਦਾਰਥਾਂ ਦੇ ਰਸਾਇਣਕ ਵਿਸ਼ਲੇਸ਼ਣ ਵਿੱਚ ਵਰਤਿਆ ਜਾ ਸਕਦਾ ਹੈ।